పోలాండ్
పోలాండ్‌కు పశ్చిమ దిశలో జర్మనీ, దక్షిణ దిశలో చెక్ రిపబ్లిక్ మరియు స్లొవేకియా, తూర్పున ఉక్రెయిన్, బెలారస్, లిథువేనియాలు, ఉత్తరాన బాల్టిక్ సముద్రం ఉన్నాయి. 312,679 చదరపు కిలోమీటర్ల విస్తీర్ణమున్న పోలాండ్ ఐరోపాలో 9వ అతిపెద్ద దేశం మరియు ప్రపంచంలోనే 69వ అతిపెద్ద దేశం. జనాభా లెక్కల రీత్యా చూసినట్లయితే, 3.8 కోట్ల జనాభాతో పోలాండ్ ప్రపంచంలో 33వ అతిపెద్ద దేశంగా ఉంది.దేశంలో టెంపరేట్ వాతావరణం కలిగి ఉంది. 
966వ సంవత్సరంలో మొదటి మీజ్కో మహారాజు క్రైస్తవ మతాన్ని స్వీకరించడంతో పోలాండ్ రాజ్యావతరణకు అంకురార్పణ జరిగింది - ఆనాటి పోలాండ్ సరిహద్దులు దాదాపు ఈనాటి పోలాండ్ సరిహద్దులకు సమానంగా ఉన్నాయి. 1025వ సంవత్సరంలో రాజ్యంగా మారిన పోలాండ్, 1569లో " యూనియన్ ఆఫ్ లూబ్లిన్ "లో సంతకం చేసి లిథువేనియాతో కలిసి పాలిష్-లిథువేనియన్ కామన్వెల్త్ నెలకొల్పింది. ఒక మిలియన్ చదరపు కి.ఈ వైశాల్యంతో 16 వ మరియు 17 వ శతాబ్ధాలలో అత్యంత జనసాంధ్రత కలిగిన దేశాలతో స్వతంత్ర విధానాలు కలిన యూనియన్ ఇది.  ఇది ఐరోపా మొదటి వ్రాతపూర్వక రాజ్యాంగం " కాంస్టిట్యూషన్ ఆఫ్ 1791 మే 3 "ను స్వీకరించింది.
పోలాండ్
పోలాండులో 3,85,44,513 నివాసితులున్నారు. ఐరోపాలో ఎనిమిదో అతిపెద్ద జనాభా అలాగే యూరోపియన్ యూనియన్లో ఆరవ అతిపెద్దది. ఇది చదరపు కిలోమీటరుకు 122 నివాసితుల జనాభా సాంద్రత కలిగి ఉంది (చదరపు మైలుకు 328).
ఇటీవలి సంవత్సరాలలో పోలాండ్ జనాభా వలసలు పెరగడం అలాగే జననాల శాతం క్షీణించడం వలన తగ్గింది. 2004 మే 1 న పోలాండ్ ఐరోపా సమాఖ్యకు చేరినప్పటి నుండి పోలాండు ప్రజలలో ఉన్న విదేశీయులలో అధికంగా యునైటెడ్ కింగ్డమ్, జర్మనీ, ఐర్లాండ్ దేశాల్లో మంచి ఉపాధి అవకాశాలు వెతకుతూ వలసవెళ్లారు. మెరుగైన ఆర్థిక పరిస్థితులు మరియు పోలిష్ జీతాలతో 2016 లో యురేపియన్ యూనియన్ సగటు 70% ఉంది. ఈ ధోరణిలో 2010 లో తగ్గుదల ప్రారంభమైంది. దేశానికి శ్రామిక శక్తి అవసరం ఉంది.